Karl Iversen

Karl Iversen (født 29. januar 1876 i Naustdal, død 16. mars 1961) var en norsk gårdbruker og politiker fra Raudeberg på Vågsøy.

Han var herredskasserer og medlem av herredsstyret i Selje før Nord- og Sør-Vågsøy ble utskilt som egne herreder i 1910. Deretter var han medlem av Nord-Vågsøy herredsstyre og formannskap. Han var ordfører i Nord-Vågsøy fra 1918 til 1925 og fra 1929 til 1937, da han ble avløst av sin sønn, Leif Iversen.

Han var også styreformann i Sogn og Fjordane sjøtrygdelag, revisor i Nord-Vågsøy sparebank og fiskerioppsynsmann.

 Referanser 

Kategori:Ordførere i Nord-Vågsøy
Kategori:Norske bønder
Kategori:Personer fra Vågsøy kommune